**Ministru kabineta noteikumu „Noteikumi par pieteikuma par pagaidu aizsardzību pret vardarbību veidlapu”**

**projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimā 2014.gada 13.februārī 3.lasījumā pieņemts likumprojekts „Grozījumi Civilprocesa likumā” (turpmāk – Likumprojekts) (TA-2655, reģ.Nr.616/Lp11).Likumprojekta 250.46panta pirmā daļa paredz, ka pieteikums par pagaidu aizsardzību pret vardarbību noformējams atbilstoši Ministru kabineta apstiprinātajam paraugam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta mērķis ir radīt mehānismu, lai persona, pret kuru ir vērsta jebkāda fiziska, seksuāla, psiholoģiska vai ekonomiska vardarbība, varētu sevi aizsargāt arī ar pagaidu civilprocesuāliem līdzekļiem – pagaidu aizsardzības pret vardarbību līdzekļiem – kā tas ir paredzēts daudzās Eiropas un arī citās pasaules valstīs. Likumprojekts paredz no vardarbības un vajāšanas cietušajām personām iespēju pēc savas iniciatīvas civilprocesa ietvaros vērsties tiesā, tai skaitā ar policijas starpniecību (gan Valsts policijas, gan pašvaldību policiju), un lūgt tiesu noteikt ierobežojumus vardarbīgajai personai.Likumprojekta 250.46panta pirmā daļa paredz, ka pieteikums par pagaidu aizsardzību pret vardarbību noformējams atbilstoši Ministru kabineta apstiprinātajam paraugam.Ņemot vērā Likumprojekta 250.46panta pirmajā daļā Ministru kabinetam doto deleģējumu, nepieciešams izstrādāt attiecīga satura Ministru kabineta noteikumus.Šī noteikumu projekta mērķis ir apstiprināt pieteikuma par pagaidu aizsardzību pret vardarbību veidlapu, ņemot vērā Likumprojekta 250.46panta pirmajā daļā ietverto deleģējumu un 250.46panta otrajā daļā noteiktos šī pieteikuma rekvizītus. |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija, savukārt, Likumprojekta izstrādē tika iesaistītas šādas institūcijas: Tieslietu ministrija, Labklājības ministrija, Valsts bērnu tiesību aizsardzības inspekcija, tiesneši, advokāti, Latvijas Universitātes mācībspēki, Rīgas bāriņtiesa, biedrība „Resursu centrs sievietēm MARTA”, biedrība „Latvijas bērnu forums”, biedrība „Latvijas klīnisko psihologu asociācija”, biedrība „Skalbes”. |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecināms uz jebkuru sabiedrības locekli, kas cieš no vardarbības vai vajāšanas.A. Putniņas 2011. gada pētījuma „Iedzīvotāju reproduktīvā veselība. Pārskats par situāciju Latvijā (2003-2011)” sadaļā „Vardarbība” norādīts, ka, analizējot aptaujas datus, no fiziskas vardarbības pēdējo piecu gadu laikā cietušu respondentu īpatsvars Latvijā ir 29,6 % sievietēm un 32,6 % vīriešiem (jāatzīmē, ka šajā sadaļā netiek aplūkota tikai vardarbība ģimenē).Saskaņā ar ES Pamattiesību aģentūras jaunākā pētījuma „Vardarbība pret sievietēm. ES mēroga apsekojums”, kas tika publicēts 2014.gada 5.martā, datiem Latvijā fizisku un/ vai seksuālu vardarbību no esošā vai bijušā partnera savas dzīves laikā piedzīvoja 32% sieviešu, tai skaitā 5% šo vardarbību piedzīvoja pēdējo 12 mēnešu laikā. Savukārt no esošā vai bijušā partnera psiholoģiskās vardarbības (šajā pētījumā ar to saprotot vardarbīgu kontroli, t.sk. aizliegumi tikties ar draugiem un radiem, pāri darīšana bērniem, draudi nodarīt fiziskus miesas bojājumus, un ekonomisku vardarbību, t.sk. aizliegums strādāt algotu darbu, utt.) savas dzīves laikā Latvijā cieta 60 % sieviešu. No vajāšanas (nevēlami telefona zvani, e-pasti, izsekošana, bojāts īpašums utt.) savas dzīves laikā Latvijā cieta 14% sieviešu, tai skaitā 4% cieta pēdējo 12 mēnešu laikā. Pētījums uzrāda arī, ka ir izplatīta pieaugušo vardarbība pret bērniem. Tā, Latvijā 34% meiteņu līdz 15 gadu vecumam cieta no pieaugušo vardarbības, tai skaitā, 30% cieta no fiziskas vardarbības (piemēram, raušana aiz matiem, sišana ar nūju vai siksnu) un 7% cieta no seksuālas vardarbības. Projekts un Likumprojekts ietekmēs visu sabiedrību kopumā, jo veicinās atbildības rašanos par vardarbības izpausmēm pret citām personām, kā arī veicinās personas personisko tiesību kā vērtības nostiprināšanos sabiedrībā kopumā. |
| 2. | Tiesiskā regulējuma ietekme uz tautsaimniecību un administratīvo slogu | No Projekta izriet, un Likumprojekts paredz, ka, ja pret personu ir vērsta jebkāda fiziska, seksuāla, psiholoģiska vai ekonomiska vardarbība, tiesnesis pēc prasītāja motivēta pieteikuma var pieņemt lēmumu par pagaidu aizsardzību pret vardarbību. Izskatīt jautājumu par pagaidu aizsardzību pret vardarbību pieļaujams jebkurā procesa stadijā, kā arī pirms prasības celšanas tiesā.No procedūras viedokļa pieteikuma par pagaidu aizsardzību pret vardarbību iesniegšana notiek vispārīgajā civilprocesuālajā kārtībā, izņemot, ja tas iesniegts ar policijas starpniecību. Pagaidu aizsardzība pret vardarbību no procedūras viedokļa ir līdzīga prasības nodrošinājuma noteikšanas procedūrai. |
| 3. | Administratīvo izmaksu monetārs novērtējums | Likumprojekts paredz, ka pieteikuma iesniedzēji par pagaidu aizsardzību pret vardarbību ir atbrīvoti no tiesas izdevumu samaksas valsts ienākumos. Savukārt, saskaņā ar Civilprocesa likuma vispārīgajiem noteikumiem (42. pants) tiesas izdevumi, ja prasītājs no to samaksāšanas bijis atbrīvots, piespriežami no atbildētāja valsts ienākumos proporcionāli apmierinātajai prasījuma daļai. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar šo projektu saistītie tiesību akti ir:1. likumprojekts „Grozījumi likumā „Par policiju” (reģ. Nr.613/Lp11);2. likumprojekts „Grozījums Bērnu tiesību aizsardzības likumā” (reģ. Nr.614/Lp11);3. likumprojekts „Grozījums Krimināllikumā” (reģ. Nr.615/Lp11);4. likumprojekts „Grozījumi Civilprocesa likumā” (reģ. Nr.616/Lp11);5. likumprojekts „Grozījumi Bāriņtiesu likumā” (reģ. Nr.617/Lp11). |
| 2. | Atbildīgā institūcija | Tieslietu ministrija |
| 3. | Cita informācija | Ņemot vērā to, ka Likumprojektā paredzēts, ka tas stāsies spēkā 2014.gada 31.martā, Projekts virzāms pieņemšanai līdz likuma „Grozījumi Civilprocesa likumā” spēkā stāšanās brīdim. Projekts paredz, ka noteikumi stājas spēkā 2014.gada 31.martā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu sabiedrība netika informēta, tomēr sabiedrība tika plaši informēta par Likumprojektu un tā virzību.Likumprojekts, kas satur deleģējumu Ministru kabinetam, ir publiski pieejams Saeimas mājas lapā. |
| 2. | Sabiedrības līdzdalība projekta izstrādē | Projekta izstrādē sabiedrība nepiedalījās, tomēr Likumprojekta izstrādē piedalījās biedrības „Resursu centrs sievietēm MARTA”, biedrības „Latvijas bērnu forums”, biedrības „Latvijas klīnisko psihologu asociācija”, biedrības „Skalbes” pārstāvji. Šo biedrību pārstāvji informēja par vēlmi piedalīties Likumprojekta izstrādē. |
| 3. | Sabiedrības līdzdalības rezultāti | Biedrība „Resursu centrs sievietēm MARTA”, biedrība „Latvijas bērnu forums”, biedrība „Latvijas klīnisko psihologu asociācija”, biedrība „Skalbes” atbalsta Likumprojektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vispārējās jurisdikcijas tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts būtiski neietekmē vispārējās jurisdikcijas tiesas funkcijas, jo jau šobrīd personām ir iespēja celt prasības par laulību neesamību vai šķiršanu, prasījumus personisku aizskārumu dēļ, prasības par uzturēšanas līdzekļu piedziņu, prasības par pušu kopīgā mājokļa, kurā tās dzīvo vienā mājsaimniecībā, dalīšanu vai mājokļa, kurā puses dzīvo vienā mājsaimniecībā, lietošanas kārtības noteikšanu un prasības lietās, kas izriet no aizgādības un saskarsmes tiesībām. Projekts paredz, ka papildus šajās prasībās būs iespējama pagaidu aizsardzība pret vardarbību. Tā kā izskatīt jautājumu par pagaidu aizsardzību pret vardarbību pieļaujams jebkurā procesa stadijā, kā arī pirms prasības celšanas tiesā, tad ietekmi uz vispārējās jurisdikcijas tiesas funkcijām atstās vairāk gadījumi, kad pieteikumi par pagaidu aizsardzību pret vardarbību tiks iesniegti pirms prasības celšanas.Projekta izpildes rezultātā nav nepieciešams veidot jaunas institūcijas.Projekta izpildes rezultātā nav plānots likvidēt kādu esošu institūciju.Projekta izpildes rezultātā nav plānots reorganizēt esošu institūciju vai arī apvienot esošas institūcijas. |
| 3. | Cita informācija | Nav |

Anotācijas III un V sadaļa – Projekts šo jomu neskar.

20.03.2014.13:43

1095

Drobiševska

67036954, Evita.Drobisevska@tm.gov.lv